#### LĒMUMA PROJEKTS

2023. gada \_\_. \_\_\_\_\_\_\_\_\_\_\_ Lēmums Nr.\_\_ (prot. Nr.\_\_\_,\_\_\_.§)

**Par grozījumiem Daugavpils valstspilsētas pašvaldības iestādes**

**„Latgales Centrālā bibliotēka” nolikumā**

Pamatojoties uz Pašvaldību likuma 10. panta pirmās daļas 8. punktu, Bibliotēku likuma 4. panta otro daļu, ņemot vērā Daugavpils valstspilsētas pašvaldības domes 2023. gada 26. janvāra lēmumu Nr. 22 “Par piekrišanu Latvijas Neredzīgo bibliotēkas struktūrvienības – LNerB Daugavpils filiālbibliotēkas pārņemšanai”, kā arī ņemot vērā Daugavpils valstspilsētas pašvaldības domes Izglītības un kultūras jautājumu komitejas \_\_\_ atzinumu, **Daugavpils valstspilsētas pašvaldības dome nolemj:**

1. Izdarīt ar Daugavpils domes 2005. gada 22. decembra lēmumu Nr. 716 apstiprinātajā Latgales Centrālās bibliotēkas nolikumā šādus grozījumus:
   1. Izteikt 1.1. punktu šādā redakcijā:

„1.1. Latgales Centrālā bibliotēka (turpmāk – Centrālā bibliotēka) ir Daugavpils valstspilsētas pašvaldības (turpmāk – pašvaldība) kultūras, izglītības un informācijas iestāde, kas darbojas Daugavpils domes pakļautībā un Bibliotēku likumā noteiktā kārtībā ir reģistrēta Latvijas Republikas Kultūras ministrijā.”.

* 1. Aizstāt visā tekstā vārdus „Daugavpils pilsētas dome” (attiecīgā locījumā) ar vārdiem „Daugavpils dome” (attiecīgā locījumā).
  2. Izteikt 1.5. punktu šādā redakcijā:

„1.5. Centrālā bibliotēka ir juridiskā persona, tai ir zīmogs ar pilnu bibliotēkas nosaukumu, pastāvīga bilance, norēķinu konti Valsts kasē un kredītiestādēs”.

* 1. Papildināt ar 2.2.1 punktu šādā redakcijā:

“2.2.1 nodrošināt neredzīgām personām, personām ar redzes traucējumiem un funkcionālo lasītnespēju brīvu, neierobežotu literatūras un nepieciešamās informācijas saņemšanu personām piemērotā veidā;”.

* 1. Svītrot 5.3.6. apakšpunktu.
  2. Papildināt ar 5.5.8.apakšpunktu šādā redakcijā:

„5.5.8. Čiekuru bibliotēka, Čiekuru iela 5-1B, Daugavpils.”.

* 1. Aizstāt 5.7. punktā vārdu “direktora” ar vārdu “vadītāja”.
  2. Svītrot 6.1. punktā vārdus „Daugavpils pilsētas”.
  3. Svītrot 8.3. punktā vārdus „Daugavpils pilsētas”.

1. Lēmums stājas spēkā 2023.gada 1.jūlijā.

Daugavpils valstspilsētas pašvaldības domes priekšsēdētājs A.Elksniņš